รัฐบาลไทย-ข่าวทำเนียบรัฐบาล-"ชัยวุฒิ" เตือนชักชวนพนันออนไลน์โทษหนักเท่าเจ้ามือบ่อน
วันพุธที่ 23 มิถุนายน 2564
"ชัยวุฒิ" เตือนชักชวนพนันออนไลน์โทษหนักเท่าเจ้ามือบ่อน
"ชัยวุฒิ" เตือนชักชวนพนันออนไลน์โทษหนักเท่าเจ้ามือบ่อน
ชัยวุฒิสั่งจับตาโฆษณาชวนแทงพนันบอลออนไลน์โทษหนักเท่าเจ้ามือบ่อนชุมนุมหวั่นเกิดคลัสเตอร์ซ้ําเติมประเทศอีก
รมว.ดีอีเอสสั่งติดตามกลุ่มชุมนุมไลฟ์สดหากผิดกฎหมายบิดเบือนข่าว ประสานตํารวจดําเนินคดีตามกฎหมายชี้การร่วมตัวหวั่นเกิดคลัสเตอร์ใหม่ซ้ําเติมประเทศให้เสียหายยิ่งขึ้นพร้อมสั่งตรวจสอบคอลัมนิสต์นักวิจารณ์ฟุตบอลอินฟูลเอ็นเซอร์เข้าข่ายโฆษณาแฝงหรือไม่ชี้โทษหนักเท่าเจ้าของบ่อน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมหรือดีอีเอส ระบุว่าที่ประชุมกองทุนคณะกรรมการบริหารกองทุนพัฒนาดิจิทัลเพื่อเศรษฐกิจและสังคมที่มีพลเอกประวิตรวงษ์สุวรรณรองนายกรัฐมนตรีเป็นประธานการประชุม ได้ตั้งวงเงินไว้3พันล้านบาท มีผู้เสนอมากกว่า600โครงการกว่า2หมื่นล้านบาทดังนั้นคณะกรรมการฯจึงต้องมากลั่นกรองให้อยู่ในกรอบวงเงินของปี2564ยืนยันว่าการทํางานทั้งหมดจะทําด้วยความโปร่งใสมีคณะกรรมการฯตรวจสอบให้เป็นโครงการที่เป็นประโยชน์ต่อการพัฒนาดิจิทัลต่อไป
ส่วนการชุมนุมของกลุ่มไทยไม่ทนที่นัดชุมชุมผ่านทางเฟซบุ๊กไลฟ์ในเวลา19.00น.วันนี้นายชัยวุฒิกล่าวว่าเรื่องนี้กระทรวงฯได้ติดตามสื่อโซเซียลอยู่แล้วหากให้ข้อมูลอันเป็นเท็จประเทศชาติเสียหาย ประชาชนตื่นตระหนกก็มีความผิดตามพรบ.ว่าด้วยการกระทําความผิดเกี่ยวกับคอมพิวเตอร์โดยกระทรวงฯก็จะติดตามรวบรวมพยานหลักฐานหากทําผิดก็ต้องดําเนินคดีและทําการปิดกั้นตามอํานาจที่มีดังนั้นขอให้ทุกคนระมัดระวังการเคลื่อนไหวทางการเมืองอย่าเอาแต่ความสะใจไม่ได้ต้องดูว่าบ้านเมืองเสียหายหรือไม่เพราะขณะนี้บ้านเมืองกําลังเดินหน้าแก้ปัญหาโควิด19ต้องการเปิดประเทศให้เร็วที่สุด โดยทุกคนต้องช่วยกันร่วมมือกับรัฐบาลเพื่อควบคุมการแพร่ระบาดโควิดให้ได้หากมาชุมนุมรวมตัวจํานวนมากหากเกิดการระบาดอีกเป็นคลัสเตอร์ใหม่เท่ากับเป็นการซ้ําเติมประเทศให้เสียหายหนักยิ่งขึ้นการทํางานของรัฐบาลก็ยากยิ่งขึ้นดังนั้นขอให้ผู้ชุมนุมคิดถึงบ้านเมืองด้วยและต้องช่วยกัน
นายชัยวุฒิกล่าวถึงการปราบปรามพนันออนไลน์ในช่วงฟุตบอลยูโร2020ว่ากระทรวงฯให้ความสําคัญในเรื่องนี้ได้ตั้งคณะทํางานขึ้นมาทํางานประสานกับตํารวจให้กวาดข้อมูลในโซเซียลเพื่อรวบรวมหลักฐานดําเนินคดีทั้งหมดแต่ยอมรับว่าบางเว็ปปิดกั้นไม่ได้เพราะมีที่มาจากต่างประเทศ ซึ่งก็เป็นปัญหาที่มาจากระบบอินเทอร์เน็ตที่เปิดกว้างให้สื่อต่างประเทศเข้ามามากโดยกระทรวงฯกําลังหาทางแก้ไข หากในประเทศรู้ต้นตอก็จะดําเนินการสืบสวนสอบสวนทั้งหมดโดยเฉพาะในประเทศไทยซึ่งได้ดําเนินคดีไปหลายคดีแล้วพบว่าสถิติการแข่งขันฟุตบอลยูโรมีการพนันแข่งขั้นเพิ่มขึ้นแต่ที่เป็นห่วงคือพบมีการโฆษณาเชิญชวนเล่นการพนันออนไลน์ที่มีคอลัมนิสต์ นักวิจารณ์ฟุตบอลพริตตี้และอินฟูลเอ็นเซอร์ ต่างๆซึ่งไม่ใช่แค่เชียร์บอลอย่างเดียวแต่มีการโฆษณาแฝงในเฟซบุ๊กส่วนตัวด้วยโดยอาจได้ค่านายหน้าในการชักชวน ดังนั้นถือว่ามีความผิดเทียบเท่ากับเจ้าของบ่อนตามกฎหมายซึ่งให้ตํารวจติดตามรวบรวมพยานหลักฐานเรื่องนี้ด้วยเพราะเป็นการส่งเสริมให้คนเล่นการพนันเป็นสิ่งไม่ถูกต้อง ขนาดเหล้าและบุหรี่ยังห้ามโฆษณาในบางช่วงเวลาจึงฝากให้ทุกคนช่วยกัน
รมว.ดีอีเอสยังยอมรับว่าพ.ร.บ.การพนันยังถือว่ามีโทษน้อยจึงต้องใช้พ.ร.บ.คอมพิวเตอร์ควบคู่ไปด้วยและส่วนตัวเห็นด้วยที่จะต้องปรับกฎหมายให้เข้มข้นขึ้นเช่นเดียวกับกรณีแม่น้ําหนึ่งก็กําลังติดตามอยู่เพราะไม่มีใครไปลงโทษและตามกฎหมายโทษไม่หนัก
ส่วนการที่นายกรัฐมนตรีสั่งการตั้งศูนย์ต่อต้านข่าวปลอมหรือเฟกนิวส์ทุดกระทรวงนั้นในส่วนของกระทรวงดีอีเอสยังคงเป็นศูนย์กลางในการติดตามเฟกนิวส์อยู่แล้ว แต่ให้ทุกกระทรวงช่วยติดตามชี้แจงแก้ข่าวให้ประชาชนเข้าใจมากยิ่งขึ้นถือเป็นความร่วมมือที่ดีลดความตื่นตระหนกให้กับประชาชนแต่ทั้งนี้ยอมรับว่าการตรวจจับเฟคนิวส์ได้ทั้งหมดแต่การดําเนินคดียังดําเนินการได้ไม่หมด และแก้ปัญหาได้ไม่เต็มร้อยเพราะสื่อออนไลน์แชร์ไปเร็วและแพร่หลายมากโดยเฉพาะข่าวไม่ดีแพร่เร็วกว่าข่าวดีจึงเป็นปัญหาดังนั้นต้องเร่งรัดชี้แจงประชาชนให้เร็วมากยิ่งขึ้น
************